ซวยเพราะเฟซบุ๊ก ป.ตามรวบมือยิง นศ.คู่อริดับปากซอยลาดพร้าว 101
เครดิตภาพ : ตร.กองปราบ,ตำรวจกองปราบตามรวบโจ๋มือยิง นศ.คู่อริวัย 17 ปี เสียชีวิตบริเวณปากซอยลาดพร้าว 101 เมื่อวันที่ 26 มิ.ย.ปี 58 หลังแกะรอยเจอเช็กอินเที่ยวสถานบันเทิง ขณะเจ้าตัวยังปฏิเสธ อ้างแค่อยู่ในเหตุการณ์,วันนี้ 6 เม.ย. 60 ที่กองบังคับการปราบปราม (บก.ป.) พล.ต.ต.สุทิน ทรัพย์พ่วง ผบก.ป.สั่งการให้ พ.ต.อ.จิรภพ ภูริเดช ผกก.1บก.ป. พ.ต.ท.วิศิษฐ์ พลบม่วง รอง ผกก.1 บก.ป. พ.ต.ท.ศราวุธ จันต๊ะวงค์ สว.กก.1 บก.ป. ร.ต.อ.อนิรุทธิ์ สอรักษา ร.ต.อ.ปรัชญ์ แม้นเดช และเจ้าหน้าที่ตำรวจ ชป.19 กก.1 บก.ป. จับกุมตัว นายสิทธิเดช เลี้ยงสำอางค์ อายุ 20 ปี ผู้ต้องหาตามหมายจับศาลอาญา ที่ 1474/2558 ลงวันที่ 29 มิถุนายน 2558 ในข้อหา ร่วมกันพยายามฆ่าผู้อื่นและฆ่าผู้อื่นโดยเจตนา ร่วมกันทำร้ายร่างกายผู้อื่นจนเป็นเหตุให้เกิดอันตรายแก่กายหรือจิตใจ มีอาวุธปืนและเครื่องกระสุนปืนไว้ในครอบครองโดยไม่ได้รับอนุญาต พาอาวุธปืนไปในเมือง หมู่บ้าน หรือทางสาธารณะโดยไม่ได้รับอนุญาตให้มีอาวุธปืนติดตัว พาอาวุธปืนและมีดไปในเมือง หมู่บ้านหรือทางสาธารณะโดยไม่มีเหตุอันสมควร โดยสามารถจับกุมได้เมื่อคืนที่ผ่านมา,พ.ต.ท.ศราวุธ กล่าวว่า สืบเนื่องจากเมื่อวันที่ 26 มิถุนายน 2558 พนักงานสอบสวน สน.ลาดพร้าว รับแจ้งเหตุมีวัยรุ่นชายยิงกันตายบริเวณร้านอาหารตามสั่งปากซอยลาดพร้าว 101 แยก 29 แขวงวังทองหลาง เขตวังทองหลาง กทม.ผู้ตาย ชื่อนายโน้ต (นามสมมติ) อายุ 17 ปี นักศึกษาโรงเรียนช่างอุตสาหกรรมกรุงเทพชั้นปีที่ 3 โดนกระสุนปืนที่หน้าอก 6 แผล มือขวา 6 แผล สืบสวนทราบว่าในคดีนี้มีผู้ต้องหาทั้งหมด 6 คน ได้เข้ามอบตัวกับพนักงานสอบสวนแล้ว 4 คน เสียชีวิตไปเเล้ว 1 คน เเละยังหลบหนี 1 คน คือ นายสิทธิเดช ที่ผู้ต้องหารายอื่นซัดทอดว่าเป็นผู้ลงมือยิง,พ.ต.ท.ศราวุธ กล่าวต่อว่า ตำรวจ กก.1 บก.ป. สืบทราบจากเฟซบุ๊กชื่อ นานไป ใครก็ลืม ของนายสิทธิเดชว่า คืนนี้จะเดินทางมาเที่ยวที่บริเวณตะวันนา 2 ถนนลาดพร้าว กับกลุ่มเพื่อน พร้อมกับโพสต์รูปภาพตอนเที่ยวอยู่ที่สถานที่เที่ยวในตะวันนา 2 อีกด้วย เจ้าหน้าที่ชุดจับกุมจึงนำกำลังเข้าจับกุม ซักถามนายสิทธิเดช อ้างว่าไม่ได้เป็นคนยิง เพียงแต่ไปอยู่ในเหตุการณ์ด้วยเท่านั้น เบื้องต้น นำตัวส่งพนักงานสอบสวน สน.ลาดพร้าว ดำเนินคดีต่อไป.
ตำรวจกองปราบตามรวบโจ๋มือยิง นศ.คู่อริวัย 17 ปี เสียชีวิตบริเวณปากซอยลาดพร้าว 101 เมื่อวันที่ 26 มิ.ย.ปี 58 หลังแกะรอยเจอเช็กอินเที่ยวสถานบันเทิง ขณะเจ้าตัวยังปฏิเสธ อ้างแค่อยู่ในเหตุการณ์
ยิงกันตาย,วัยรุ่นยิงกัน,ยิงคู่อริ,ลาดพร้าว 101,เช็กอินเที่ยวผับ